"Komiti ya Ditona tsa ka fa Nageng ya Merero ya Pusetso ya Dinaga e Monnasetulo wa yona e leng Motlatsamoporesitente David Mabuza e tla samagana le thulaganyo eno.3 Kabinete e leboga phanele eno e monnasetulo wa yona e leng Ngaka Vuyokazi Mahlati ka tiro e ba e dirileng mme e neseditse pula le gore pegelo eno e fitlhelelwe ke mongwe le mongwe wa baagi.4 Tona ya Temothuo, Pusetsomafatshe le Tlhabololo ya Metsemagae, Mme Thoko Didiza, mmogo le phanele eno, ba tla tshwara kopano le bobegakgang go tlhalosa ka botlalo diteng tsa pegelo eno."